ব্ল্যাকবেরি
ব্ল্যাকবেরি একধরনের ভক্ষণীয় ফল, যা রোসাসি পরিবারের "রুবাস" গণের অসংখ্য প্রজাতির মাধ্যমে উৎপাদিত হয়। তাদের মধ্যে উপগণ "রুবাস" প্রজাতির সাথে সংকর ও উপগণ "রুবাস" এবং "ইডাওবাটুস" এই দুইয়ের মধ্যে সংকর। ব্ল্যাকবেরির শ্রেণিবিন্যাস সংকরায়ন এবং এপোমিক্সিস এর কারণে ঐতিহাসিকভাবে গুলিয়ে ফেলা হয়েছে, তাই উক্ত প্রজাতি প্রায়ই একত্রে শ্রেণীবদ্ধ করা হয় এবং সেটিকে সামষ্টিক প্রজাতি বলা হয়। উদাহরণস্বরূপ, সমগ্র "রুবাস" উপপ্রজাতিকে "রুবাস ফ্রুটিকোসাস" সমষ্টি বলা হয়, যদিও "রুবাস ফ্রুটিকোসাস" প্রজাতিকে "রুবাস প্লিকাটাস" এর সমার্থক মনে করা হয়।